Αλέξανδρος Κοτζιάς

Ο Αλέξανδρος Κοτζιάς (27 Ιανουαρίου 1926 - 1992) ήταν Έλληνας κριτικός και λογοτέχνης.

Βιογραφικά στοιχεία 

Γεννήθηκε στην Αθήνα και ήταν γιος του Παναγιώτη Κοτζιά και της Ξένης Αλεξανδροπούλου. Αδελφός του ήταν ο συγγραφέας Κωστής Κοτζιάς. Περάτωσε τις εγκύκλιες σπουδές στην Αθήνα και εν συνεχεία εγγράφηκε στη Νομική Σχολή Αθηνών, από την οποία όμως δεν αποφοίτησε ποτέ. Ασχολήθηκε για ένα διάστημα με τις οικοδομικές επιχειρήσεις.

Υπήρξε διευθυντής του γραφείου Τύπου της ελληνικής πρεσβείας του Λονδίνου καθώς και διευθυντής και ειδικός σύμβουλος της Γενικής Γραμματείας Τύπου και Πληροφοριών. 

Πέθανε στην Τζιά το 1992, όταν έπεσε με την πλάτη από ύψος τριών μέτρων. Ήταν παντρεμένος με την Ελένη Αποστόλου και είχαν αποκτήσει δυο παιδιά.

Λογοτεχνικό έργο 

Εμφανίστηκε για πρώτη φορά στα ελληνικά γράμματα με την δημοσίευση διηγήματος στα Μαθητικά Γράμματα και εν συνεχεία δημοσίευσε πληθώρα μεταφράσεων και μυθιστορημάτων. Παράλληλα ασχολήθηκε με την δημοσιογραφία και την λογοτεχνική κριτική συνεργαζόμενος με διάφορες εφημερίδες και περιοδικά όπως η Μεσημβρινή, Το Βήμα,  η Φιλολογική Καθημερινή, την επιμέλεια της οποίας είχε αναλάβει κατά την περίοδο 1975 - 1982 κ.α. Κατά τη διάρκεια της Χούντας των Συνταγματάρχων συμμετείχε στην έκδοση των "Δεκαοχτώ Κειμένων" και υπήρξε ένας εκ των υπευθύνων της έκδοσης προκειμένου να αποφευχθεί πιθανή δίωξη στην εκδότρια των εκδόσεων Κέδρος, Νανά Καλλιανέση. Αργότερα συμμετείχε στην έκδοση "Νέα Κείμενα Ι" και "Νέα Κείμενα ΙΙ". 

Υπήρξε ένας εκ των σημαντικότερων μεταπολεμικών συγγραφέων ενώ για το έργο του Φανταστική Περιπέτεια (εκδόσεις Κέδρος, 1986) είχε τιμηθεί με το Α΄ Κρατικό Βραβείο μυθιστορήματος. Διετέλεσε ιδρυτικό μέλος της Εταιρείας Συγγραφέων, της οποίας χρημάτισε σύμβουλος και αντιπρόεδρος (1982-1984) της.

Εργογραφία

Μυθιστορήματα 

 Πολιορκία (Αθήνα, 1953)
 Μια σκοτεινή υπόθεση (Ο Κόσμος, 1954)
 Ο Εωσφόρος· (Αθήνα, 1959]]).
 Η απόπειρα (Φέξης, 1964).
 Ο γενναίος Τηλέμαχος (εκδόσεις Κέδρος, (1972).
 Αντιποίησις αρχής (εκδόσεις Κέδρος, 1979).
 Φανταστική περιπέτεια (εκδόσεις Κέδρος, 1985)
 Ιαγουάρος (εκδόσεις Κέδρος, 1987)
 Η μηχανή (εκδόσεις Κέδρος, 1989)
 Τα παιδιά του Κρόνου – Ο πυγμάχος (εκδόσεις Κέδρος, 1991)
 Τα παιδιά του Κρόνου – Το σοκάκι (εκδόσεις Κέδρος, 1992)

Ποιήματα 
 Ποιήματα (Αθήνα, 1951)
 Νέα Πορεία (1962)

Θεατρικά 

 Ενοικιάζεται δωμάτιο μετ' επίπλων (1962)

Κριτική 

 Μεταπολεμικοί πεζογράφοι · Κριτικά κείμενα (εκδόσεις Κέδρος, 1982)
 Αφηγηματικά · Κριτικά κείμενα Β’' (εκδόσεις Κέδρος, 1984)
 Δοκιμιακά και άλλα · Κριτικά κείμενα Γ' Αθήνα, (εκδόσεις Κέδρος, 1986)
 Τα Αθηναϊκά διηγήματα και δύο δοκίμια για το χρόνο (εκδόσεις Νεφέλη, 1992).

 Μεταφράσεις 

 Φιόντορ Ντοστογιέφσκι, Οι φτωχοί (Ο Κόσμος, 1954)
 Φιόντορ Ντοστογιέφσκι, Μια αξιοθρήνητη ιστορία (Κέδρος, 1954)
 Γεωργίου Φίνλεϋ, Ιστορία της ελληνικής επαναστάσεως (Πρόλογος Γιάνη Κορδάτου· Σχόλια Τάσου Βουρνά, εκδόσεις Άτλας Ο.Ε.,1954)
 Άρθουρ Καίστλερ, Το μηδέν και το άπειρο (εκδόσεις Γαλαξίας, 1960)
 Φραντς Κάφκα, Η δίκη (εκδόσεις Γαλαξίας, 1961)Ο κομισάριος και ο γιόγκι και άλλα δοκίμια του Arthur Koestler (εκδόσεις Γαλαξίας, 1962)
 Άρνολντ Τζόουνς, Ο Κωνσταντίνος και ο εκχριστιανισμός της Ευρώπης (εκδόσεις Γαλαξίας, 1962)
 Άντριου Ρόμπερτ Μπερν, Ο Μέγας Αλέξανδρος και η ελληνιστική αυτοκρατορία (εκδόσεις Γαλαξίας, 1963)
 Φραντς Κάφκα, Ο πύργος (εκδόσεις Γαλαξίας, 1964)
 Φλάννερυ Ο’ Κόννορ, Και βιασταί αρπάζουσιν αυτήν (εκδόσεις Φέξη, 1965)
 Τσεζάρε Παβέζε, Ο διάβολος στους λόφους (εκδόσεις Κέδρος, 1969)
 Τζων Κέννεθ Γκάλμπραιηθ, Ο θρίαμβος· Μυθιστόρημα της σύγχρονης διπλωματίας  (εκδόσεις Παπαζήσης, 1969)
 Ρόμπερτ Γκρέηβς, Εγώ ο Κλαύδιος  (εκδόσεις Γαλαξίας, 1970)
 Γιαν Κοττ, Σαίξπηρ ο σύγχρονός μας (εκδόσεις Ηριδανός, 1970)
 Wright Louis B., Ο Σαίξπηρ και η εποχή του (εκδόσεις Ηριδανός, 1970)
 Ελέιν Μόργκαν, Η καταγωγή της γυναίκας (εκδόσεις Ράππα, 1976)
 Νίκος Γκατζογιάννης, Ελένη (Ελληνική Ευρωεκδοτική, 1983)
 Τσικαμάτσου Μονζαεμόν, Οι μάχες του Κοξίνγκα (εκδόσεις Κέδρος, 1984)

Παραπομπές

Εξωτερικοί σύνδεσμοι 
Αλέξανδρος Κοτζιάς στον Πανδέκτη, του Εθνικού Ιδρύματος Ερευνών

Έλληνες λογοτέχνες
Έλληνες κριτικοί της λογοτεχνίας